open-index/open-wikipedia-markdown huggingface dataset:
ראש ממשלת האיטי

**ראש ממשלת האיטי** (בצרפתית: **Premier ministre d'Haïti**; בקריאולית האיטית: **Premye Minis Ayiti**) הוא ראש הרשות המבצעת של האיטי. המשרד הוקם על פי חוקת 1987. בעבר, כל הכוח הביצועי היה בידי הנשיא או ראש המדינה, אשר מינה את ראש הקבינט ויושב ראשו, אך כיום ראש הממשלה ממנה את ראש הקבינט ויושב ראשו ובעל חלק מהכוח הביצועי.

ראש הממשלה מתמנה על ידי הנשיא ומאושר על ידי הפרלמנט.

ראש הממשלה הזמני הוא אריאל אנרי.

## חובות וסמכויות
ראש הממשלה ממנה את שרי הממשלה ואת מזכיר המדינה. ראש הממשלה אוכף את החוקים ויחד עם הנשיא הוא אחראי על ההגנה הלאומית. בנוסף, ראש הממשלה מפקח על הוועדה הלאומית לרכש ממשלתי.

### דרישות

# להיות אזרח ויליד האיטי שמעולם לא ויתר על אזרחותו.
# להיות בן לפחות 30 שנה ביום הבחירות.
# להיות בעל זכויות מלאות במדינה, ולא להיות תחת עבדות או אובדן זכויות בגין פשע על החוק.
# להיות בעל קרקע ומקום מגורים בהאיטי.
# להתגורר בהאיטי לפחות 5 שנים לפני יום הבחירות.

## ראשי הממשלה

## קישורים חיצוניים

* 

## הערות שוליים

*
ליאם מקינטייר

**ליאם ג'יימס מקינטייר** (באנגלית: **Liam James McIntyre**; נולד ב-8 בפברואר 1982) הוא שחקן קולנוע וטלוויזיה אוסטרלי.

## קריירה
שמאל|ממוזער|מקינטייר בסופרקון פלורידה 2014את הופעת הבכורה שלו בטלוויזיה האמריקנית הוא ערך במיני-סדרה "הפסיפיק". לאחר שהשחקן אנדי ויטפילד אובחן כחולה סרטן, מקינטייר החליף אותו בתפקיד ספרטקוס בסדרת הטלוויזיה "ספרטקוס". 

הופעת הבכורה הקולנועית שלו הייתה לצד השחקן קלאן לוץ בסרט "הרקולס: האגדה מתחילה", בתפקיד סוטיריס. 

ב-4 במאי 2014 הוא כיכב במותחן ערוץ 7 "The Killing Field". 

בשנים 2015–2016 הוא שיחק בסדרת הסרטים "ילדי החלומות" ו-"אלביון: הסוס המכושף", שניהם סרטים עצמאיים. ב-2015 הוא גם כיכב ב-"Unveiled", פיילוט שלא נמכר, וגילם את הנבל התורן, בסדרה "הפלאש".

בשנת 2016 שיחק מקינטייר את הדמות הראשית ג'יי די פיניקס במשחק הווידאו "Gears of War 4". 

בינואר 2017 הוא שיחק בתפקיד ג'ייסון אנדרוס ב-"Apple of My Eye". הוא שיחק בסדרת הרשת "קון מן", ואחר כך לוהק לסרט הקולנוע "אבטחה", סרט מותחן פעולה בכיכובם של אנטוניו בנדרס ובן קינגסלי. הוא צילם פיילוט עבור SyFy, שכותרתו "הרדוף" בינואר 2017. לאחר מכן הוא כיכב בדרמה הרפואית האוסטרלית, "Pulse". 

בשנת 2021 הוא שיחק בתפקיד ראשי בסרט "לורה מתעוררת לחיים", בהפקת נטפליקס.

## חיים אישיים
מקינטייר נולד באדלייד, אוסטרליה. בשנת 2010 החל לצאת עם השחקנית והזמרת ארין חסן. הם התארסו בדצמבר 2012 ונישאו ב-5 בינואר 2014.

## פילמוגרפיה
### קולנוע

### טלוויזיה

### משחקי וידאו

### סדרת רשת

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:אוסטרלים שנולדו ב-1982
קומברטיים

**קומברטיים** (שם מדעי: Combretaceae) היא משפחה של צמחים מסדרת ההדסאים, הכוללת 530 מינים ו-18 סוגים הנפוצים ב והסוב-טרופי בעיקר באפריקה הטרופית, מדגסקר, גינאה החדשה, ארכיפלג ביסמרק, אוסטרליה, אסיה הטרופית ואמריקה הטרופית.

## מאפיינים
המשפחה כוללת עצים, שיחים וצמחים מטפסים.

העלים מסורגים או נגדיים. התפרחות גדולות.

העטיף כפול.

מספר האבקנים בין 3 ל-10.

השחלה נגדית.

הפרי הוא אגוזית או בית גלעין.

ההאבקה נעשית על ידי חרקים ארוכי-חדק כמו פרפרים ודבוריים.

הערך הכלכלי של המשפחה שייך לצמחי נוי אך ערך הכלכלה מוגבל לרוב למקום מולדתם.

בישראל נפוצים הסוגים טרמינליה וצמח האלמון כצמחי נוי.

## מיון

**Anogeissus* 
**Buchenavia* 
**Bucida*
**Calycopteris* 
**Combretum* 
**Conocarpus* 
**Dansiea* 
**Guiera* 
**Laguncularia*
**Lumnitzera*
**Macropteranthes* 
**Meiostemon*
**Pteleopsis* 
**Quisqualis* כולל אלמון הודי
**Strephonema*
**Terminalia* 
**Terminaliopsis* 
**Thiloa*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1810
קטגוריה:הדסאים
קטגוריה:משפחות צמחים
קטגוריה:טקסונים שתוארו בידי רוברט בראון
מרקוס סקריבנר

**מרקוס סקריבנר** (באנגלית: **Marcus Scribner**; נולד ב-7 בינואר 2000) הוא שחקן ומדבב אמריקאי.

## ראשית חייו
הוא החל ללמוד משחק בגיל שבע. הוא לקח שיעורי משחק בסופי שבוע. מאוחר יותר הודה סקריבנר כי באותה תקופה הוא פחד להיפצע. למרות זאת, הוא נהנה מספורט כמו כדורסל ולקרוס וגם אוהב משחקי וידאו. סקריבנר החל לנגן בקלרינט בכיתה ה'. אף על פי שסקריבנר החל ללמוד בתיכון ציבורי בשנת 2014, בתחילת 2015 הוא למד בחינוך ביתי כדי להתאים את לוח הזמנים להופעותיו בתחום המשחק.

## קריירה
כשהיה בן 10 שנים, לוהק לתפקיד אורח בסדרת הטלוויזיה "קאסל". הוא הופיע בפרקים של הסדרה "הבחורה החדשה" של רשת פוקס, ובסדרה "להקת חתונות" ו-"וונדל ויני" של ניקלודיאון.

בגיל 14, קיבל את התפקיד הגדול הראשון שלו כאשר לוהק לתפקיד אנדרה ג'ונסון ג'וניור בסיטקום של רשת ABC, "שחור-כזה" לצד אנתוני אנדרסון, טרייסי אליס רוס, לורנס פישבורן וג'ניפר לואיס. סקריבנר למעשה קיבל את התפקיד במקום בנו של אנדרסון. סקריבנר היה בן 13 כשנבחן לראשונה לסדרה ובגיל 14 כשצולם הפיילוט. סקריבנר קיבל מועמדות לפרס NAACP Image לשחקן המשנה המצטיין בקומדיה על גילומו של ג'וניור בעונה הראשונה.

בשנת 2015, נתן את קולו לסרט האנימציה "הדינוזאור הטוב" של פיקסאר. הוא דיבב את קולו של באק. בשנת 2016 החל לדבב את סמאדג' בסדרת האנימציה של "בית: הרפתקאות עם טיפ ואו". מאוחר יותר באותו קיץ שיחק סקריבנרבהפקה של הקומדיה העצמאית "Alexander IRL" לצד נייתן קרס. בשנת 2018 פורסם כי סקריבנר יככב במותחן "וידוי".

משנת 2018 דיבב סקריבנר בסדרת האנימציה של נטפליקס, "שי-רה ונסיכות הכוח". בשנת 2021 לוהק סקריבנר לתפקיד בסרט הקולנוע בלילות הקיץ.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מדבבים אמריקאים
קטגוריה:אמריקאים שנולדו ב-2000
היפורתודוס ניגריטוס

**היפורתודוס ניגריטוס** (שם מדעי: *Hyporthodus nigritus*) הוא מין של דג גרם ממשפחת הדקריים ותת-משפחת הדקרים. הוא מצוי בטבע במערב האוקיינוס האטלנטי לחופי אמריקה בין מסצ'וסטס, מפרץ מקסיקו, הקריביים לרבות קובה וטרינידד ועד ריו דה ז'ניירו שבברזיל. לרוב הוא מצוי לאורך האוקיינוס הפתוח, ימים שונים ובשוניות אלמוגים. הוא יכול לצלול לעומק 50 עד 525 מטרים.

זהו דג טורף גדול שיכול להגיע לאורך 230 ס"מ ומשקל של 198 ק"ג, כשפרטים גדולים במיוחד מגיעים לגיל 50 שנה ויותר. צבעו שחור או אדום-חום כהה או אפור-אדמדם כהה -גוונים המתאימים להסוואה בעומקים בהם הוא חי. דג זה ניזון מדגים אחרים וחסרי חוליות ימיים כמו לובסטרים ולובסטרים קוצניים שהוא תופס בלסתותיו הגדולות. עקב גודלו יש לו מעט טורפים בטבע, הכוללים בעיקר כרישים גדולים ולווייתני שיניים.

דג זה מצוי בירידה עקב דיג מופרז לבשרו ולפי מנהל האוקיינוסים והאטמוספירה הלאומי ושירות הדיג הימי הלאומי של ארצות הברית נראה שהדג צריך להיות רשום בסכנת הכחדה, אך מאחר שאין מספיק מידע על הסכנה שלהם הם נחשבים רק כמין קרוב לסיכון לפי הרשימה האדומה של IUCN.

## קישורים חיצוניים

## הערות שוליים

קטגוריה:טקסונים שתוארו בידי ג'ון אדוארדס הולברוק
קטגוריה:דקרים
קטגוריה:מגה-פאונה של האוקיינוס האטלנטי
קטגוריה:בעלי חיים שתוארו ב-1855
היפורתודוס

**היפורתודוס** (שם מדעי: *Hyporthodus*) הוא סוג של דגי גרם ממשפחת הדקריים ומתת-משפחת הדקרים. בעבר מיני הסוג השתייכו לסוג הגדול דקר אך הופרדו.

זהו סוג הכולל מינים השוכנים בעיקר במערב האוקיינוס האטלנטי והאוקיינוס השקט. חלק ממינים אלה גדולים מאוד כמו היפורתודוס ניגריטוס שיכול להגיע לאורך 230 ס"מ ולמשקל 200 ק"ג.

הם נידוגים כדגי מאכל סביב המדינות בהם הם מצויים כשכמה מינים מצויים בסכנת הכחדה.

## מינים
* Hyporthodus acanthistius
* היפורתודוס ארגסטולריוס (Hyporthodus ergastularius)
* Hyporthodus exsul 
* Hyporthodus flavolimbatus 
* Hyporthodus haifensis
* היפורתודוס מיסטקינוס (Hyporthodus mystacinus)
* היפורתודוס ניגריטוס (Hyporthodus nigritus)
* Hyporthodus niphobles
* Hyporthodus niveatus
* היפורתודוס אוקטופסכיאטוס (Hyporthodus octofasciatus)
* Hyporthodus perplexus
* Hyporthodus quernus
* היפורתודוס ספטמפסכיאטוס (Hyporthodus septemfasciatus)

## קישורים חיצוניים

קטגוריה:דקרים
קוקה קולה קיד

**קוקה קולה קיד** (באנגלית: **The Coca-Cola Kid**) הוא סרט מסוגה של דרמה רומנטית, שיצא לאקרנים ב-1985. הסרט בוים על ידי דושאן מקבייב ומככבים בו אריק רוברטס וגרטה סקאקי. הסרט מבוסס על סיפור קצר שכתב פרנק מורהאוז  שגם כתב את התסריט לסרט. היה אחד מהמועמדים לזכייה בפסטיבל קאן ב-1985. הסרט מתאר את תהליך השינוי שעובר איש מכירות של חברת קוקה-קולה במהלך נסיונותיו לשווק את המשקה האמריקאי באחד ממחוזות אוסטרליה. מקבייב השתמש בסרט זה כדי לבקר את התאגידים הגדולים בעולם ואת האופן בו הם דורסים מתחרים כדי להשיג מונופול בשוק.

## עלילת הסרט
בקר (אריק רוברטס) הוא איש שווק אמריקאי מצליח במטה של חברת קוקה-קולה באטלנטה שנשלח לסניף האוסטרלי בסידני כדי לבחון את מצב המכירות ביבשת זו. כשהוא בוחן את פיזור המכירות, שם בקר לב למחוז בו אין לקוקה קולה כלל מכירות. בקר מחליט לנסוע לאותו מחוז (שנקרא בסרט "מחוז אנדרסון") כדי לבחון מקרוב את הסיבה לכישלון המכירות שם.

בהגיעו לבירת המחוז, כשהוא מלווה בסייעת מטעם החברה בשם טרי (גרטה סקאקי), מסתבר לבקר שהמחוז נשלט על ידי תעשיין משקאות קלים בשם טי. ג'ורג' מקדואל (ביל קר) שהודף כל ניסיון לחדירת מתחרים למשקאות שהוא מייצר. בקר מחליט להישאר במקום ומכריז מלחמה כנגד מקדואל. במהלך שהותו במחוז נסחף בקר לרומן עם מזכירתו טרי וזאת על אף תחושתו שרומן זה מסיט אותו ממטרתו. בשלב מאוחר יותר מסתבר לבקר שטרי היא בתו של מקדואל. בסופו של דבר מבין בקר שהוא רק בורג קטן בחברת קוקה קולה ושבעצם אין ברצונו להמשיך להילחם בשמה.

לכאורה הסרט מסתיים בניצחונו של מקדואל ובוויתור של בקר, אולם מקדואל מבין שאין עתיד למפעל חייו, והוא משמיד את המפעל.

בנוסף לעלילה הראשית כולל הסרט מספר עלילות משנה:
* ניסיונו של בקר למצוא את "הצליל האוסטרלי" שבא לידי ביטוי באבוריג'יני שמנגן בדידג'רידו מסורתי.
* מלצר, במסעדה בה סועד בקר, שהחליט שבקר הוא בעצם סוכן חשאי ומתנהג מולו בהתאם למרבה פליאתו של בקר.
* בעלה לשעבר של טרי המתנהג באלימות לאורך הסרט.

## ליהוק

## הפקת הסרט
הסיפור הקצר שכתב פרנק מורהאוז נמסר למקבייב כבר ב-1975 במהלך פסטיבל הקולנוע בסידני שם הציג מקבייב את סרטו סרט מתוק. הסרט צולם בסידני.

ב-2009 הופץ הסרט בפורמט DVD.

## מועמדויות
* ב-1985 היה הסרט מועמד ל-7 פרסים במסגרת "פרסי האקדמיה האוסטרלית לקולנוע וטלוויזיה" (AACTA) וביניהם צילום, עריכה, מוזיקה, סאונד ועוד.
* ב-1985 היה מקבייב מועמד לפרס דקל הזהב בפסטיבל קאן.

## ביקורת
* הסרט זכה לציון 5.9 (מתוך 10) באתר iMDB.
* הסרט זכה לציון 3.5 (מתוך 5) באתר All Movies.
* הסרט זכה לציון 40% באתר Rotten Tomatoes.
* הסרט זכה לציון 83 (מתוך 100) באתר אמאזון

## קישורים חיצוניים

* ביקורת - 

## הערות שוליים

קטגוריה:סרטים אוסטרליים
קטגוריה:סרטי דרמה קומית
קטגוריה:סרטי 1985
הסופר קאפ הספרדי 2012

**הסופר קאפ 2012** הוא המהדורה ה-29 במסגרת הסופר קאפ הספרדי. הטורניר נתן משחק קלאסיקו כשריאל מדריד הגיעה לאחר שזכתה בלה ליגה וברצלונה לאחר שזכתה בגביע הספרדי. ריאל מדריד זכתה בתואר בפעם ה-9 שלה כשנגמר 4–4 בסיכום שני המשחקים. חוק יתרון שערי החוץ, שהכריע את זהות הזוכה בפעם הראשונה בתולדות הסופר קאפ, היה לזכותה.

## המשחקים
### משחק ראשון
השער הראשון במשחק הגיע בדקה ה-55' כאשר מסוט אוזיל הרים כדור קרן שמצא את ראשו של כריסטיאנו רונאלדו שנגח אל עבר השער. כבר בדקה שלאחר מכן ברצלונה השוותה מכדור עומק של חאבייר מסצ'ראנו שהגיע לפדרו שכבש מול קסיאס. ברצלונה עשתה מהפך בדקה ה-70' כשאנדרס אינייסטה הוכשל ברחבה על ידי סרחיו ראמוס, וליונל מסי כבש מהנקודה הלבנה. התוצאה הייתה כבר 3–1 בדקה ה-78' עם מבצע נהדר של אינייסטה ברחבת ריאל מדריד בו הצליח להכניס את הכדור לצ'אבי שכבש בקלילות. ריאל מדריד הצליחה לצמק את התוצאה ל-3–2 בדקה ה-85' לאחר טעות חמורה של השוער ויקטור ואלדס שאיבד את הכדור ואנחל די מריה הצליח לכבוש מטעות זו. בדיעבד צמד המפגשים הוכרע עקב טעות זו שהעניקה לריאל מדריד שער חוץ אחד יותר מאשר לברצלונה.

### משחק שני
בדקה ה-11' פפה מסר מרחוק כדור שהגיע לגונזאלו היגוואין שרץ אל עבר השער וכבש. ריאל מדריד עלתה ליתרון 2–0 כבר בדקה ה-19' אחרי שסמי חדירה שלח את כריסטיאנו רונאלדו, וזה הקפיץ עם העקב את הכדור מעל לג'רארד פיקה, וכבש עם חזרתו של הכדור אל הקרקע. אדריאנו קיבל כרטיס אדום ישיר בדקה ה-28' לאחר שביצע עבירה על רונאלדו.

קרוב לסיום המחצית הראשונה, ליונל מסי צימק את התוצאה עם שער נהדר בכדור חופשי, אך ברצלונה לא הצליחה לכבוש שוב וריאל מדריד זכתה בסופר קאפ בזכות יתרון שערי החוץ.

## ראו גם
*עונת 2011/2012 בלה ליגה
*הקלאסיקו

## קישורים חיצוניים

## הערות שוליים

2012
קטגוריה:2012 בספורט
קטגוריה:תחרויות כדורגל ב-2012
קטגוריה:2012 בספרד
לוטיין דנטלוס

**לוטיין דנטלוס** (שם מדעי: *Lutjanus dentatus*) הוא מין של דג גרם ממשפחת הלוטייניים, החי במזרח האוקיינוס האטלנטי לחופי מערב אפריקה. מין זה תואר לראשונה ב-1861, לאחר שנחשב בתחילה לשם נרדף למין *Lutjanus endecacanthus*.
## מאפיינים
הלוטיין הוא דג גרם גדול באורך 50 ס"מ כשפרטים גדולים נצפו באורך 150 ס"מ ומשקל 50 ק"ג. הוא בעל סנפיר גבי וסנפיר שת גבוהים היוצרים רעמה עד הזנב. הראש גדול ומעוגל והשפתיים עבות. הוא בעל גוונים אפורים כהים עד אפור-ורדרד בסנפירים. הצעירים בעלי פסים אנכיים כהים לאורך גופם.

מין זה מצוי לאורך החופים הטרופיים של מערב אפריקה בין סנגל לאוגנדה לרבות באיים הקנריים, בביוקו, בסאו טומה ובפרינסיפה. הוא מצוי עד לעומק 50 מטרים בסביבות חופי סלעים ובשוניות אך נמצא גם בשפכי נהר וחופי מנגרובים. הוא ניזון מדגים קטנים וסרטנים.

מין זה נמצא בירידה עקב דיג יתר סביב חופי מערב אפריקה. עם זאת לא ידוע על מידת פגיעותו והוא לא מוגדר כמין בסכנת הכחדה.

## קישורים חיצוניים

## הערות שוליים

קטגוריה:בעלי חיים שתוארו ב-1861
קטגוריה:טקסונים שתוארו בידי אוגוסטה דומריל
קטגוריה:לוטייניים
קטגוריה:מגה-פאונה של האוקיינוס האטלנטי
קטגוריה:דגי ים במערב אפריקה
אדולף אלנבוגן

**אדולף אלנבוגן** (בהונגרית: **Ellenbogen Adolf**; מישקולץ, 1814 – בודפשט, 28 באוקטובר 1886) היה כנר, מנצח, מלחין יהודי-הונגרי.

## ביוגרפיה
אדולף אלנבוגן נולד במשפחה יהודית. אביו, היה חזן הקהילה היהודית במישקולץ והוא רצה לגדל אותו גם כן כחזן, אך נטייתו של אדולף משכה אותו לנגן בכינור. הוא היה חבר בעמותת המוזיקה לנוער של העיר בורשוד, בראשות המלחין המנצח והפסנתרן קארוי טרן. אחר כך נסע לווינה בסביבות 1830, שם יכול היה ללמוד באוניברסיטה למוזיקה ואמנויות הבמה של וינה שנפתחה בשנת 1817 בתמיכת קרוב משפחה. הוא חזר לביתו בשנת 1834, בעיר הולדתו נתמך על ידי יוז'ף הייניש ואלנבוגן ארגן תזמורת לתיאטרון מישקולץ. הוא היה כנר מצוין, תהילתו ופרסומו הלכו וגברו ובשנת 1836 הוזמן לתיאטרון בודה. בשנת 1837, עבר עם התזמורת של כל תיאטרון בודה לתיאטרון הלאומי של פשט שנפתח. שם בשנת 1839 הפך לכנר הראשון, ועד מהרה גם למנהל המוזיקלי ולמנצח של מופעי בלט. הוא רכש או הלחין את המוזיקה לכמה משחקי ריקוד. בשנת 1851 הקים את "אגודת המלחינים ההונגרית". הוא פרש לגמלאות בשנת 1868.

### אחרי הפרישה
בשנות ה-60 ובשנות ה-70 של המאה ה-19 הוא לקח חלק פעיל בחיי המוזיקה של בירת הונגריה. הוא חיבר יצירות מוזיקליות רבות, מה שכונה "אמנות המעגלים", צ'רדש, ואלס ומוזיקת ריקודים אחרת ששמותיה הפכו אותו לפופולרי. עבודותיו עיבדו בעיקר את המנגינות של אופרות פופולריות באותה תקופה בפשט. במאה ה-19 הוא הכין תמלילים ולימד אותם למספר רב של להקות צוענים.

## לקריאה נוספת
* לקסיקון אמנות התיאטרון ההונגרית
* לקסיקון משחק הונגרי
* יוז'ף לסלר : לאוהבי השירים. בודפשט, 1986. מו"ל מוזיקה. 
* לקסיקון יהודי הונגרי. עורך ראשי פטר אויווארי. אדולף אלנבוגן
* בנצה סאבולצ'י - אלדאר טוט : לקסיקון מוזיקה. כרך א'. בודפשט, 1965. מו"ל מוזיקה.

## קישורים חיצוניים

## הערות שוליים

קטגוריה:מלחינים יהודים הונגרים
קטגוריה:כנרים יהודים הונגרים
קטגוריה:מנצחים יהודים הונגרים
קטגוריה:מישקולץ: אישים
קטגוריה:הונגרים שנולדו ב-1814
קטגוריה:נפטרים ב-1886
סרפינה

**סרפינה** (באנגלית: **Seraphina**, פורסם בעברית כ**סרפינה**) הוא סדרה של שני ספרי פנטזיה לנוער מאת הסופרת האמריקאית רייצ'ל הרטמן. הספר הראשון **עם בוא הדרקונים** יצא לאור בשנת 2012 ועם יציאתו דורג במקום השמיני ברשימת רבי-המכר של הניו יורק טיימס במשך שבוע וזכה בפרס ויליאם סי מוריס לספר ביכורים לנוער.

הספר תורגם לעברית על ידי קטיה בנוביץ' ויצא לאור בהוצאת מודן, ב-2014.

הספר השני בשם Shadow Scale יצא לאור בשנת 2015, ותורגם לעברית בשנת 2016, תחת הכותרת "**אור מבין הצללים**".

ב-2018 יצא רומן נלווה המתרחש באותו עולם בשם Tess of the Road, ב-2022 יצא לספר רומן המשך In The Serpent's Wake.

## עלילה
עלילת הספר מתרחשת בממלכת גורד ועוקבת אחר סרפינה בת השש עשרה, מוזיקאית חצר. אשר נגררת לפוליטיקה של הממלכה. 

בממלכה דרקונים יכולים ללבוש צורה אנושית אך מוצאים את הרגשות האנושיים מביכים, ועל כן מדחיקים כל רגש ומאמינים רק בשכל.

סרפינה מגלה שהיא חצי אדם וחצי דרקון מה שמעניק לה יכולות מיוחדת, בהמשך היא מגלה עד מבני מינה ויחד איתם היא מחזירה את השלום בין הדרקונים לבני אדם, בין הדרקונים לבין עצמם ובין בני אדם לבין עצמם.

בספר יש דמויות לסביות וטרנסג'נדריות.

## קבלה וביקורת
קבלת הפנים של סרפינה הייתה חיובית, הספר זכה לביקורות בולטות משמונה אתרי ביקורות. Kirkus Reviews גם שיבחו את הספר, וכינו אותו "נהדר".  המבקר של ה"וושינגטון פוסט" העיר כי הרטמן הצליח "להחדיר דם טרי לקלישאה הקבועה של דרקונים". מגזין SFX העניק לרומן ארבעה וחצי כוכבים, וציטט את הפרוזה כ"יפה". Quill &#x26;amp; Quire  גם ציין כי הספר בולט מ"עלילת הדרקון הסטנדרטי". פבלישרס ויקלי בחר את הספר כאחד מ"הספרים החדשים הטובים ביותר לשבוע של 9 ביולי 2012",  ואמר כי "יש הרבה מה ליהנות בהופעת הבכורה של הרטמן". מבקרי ה"סקול לייבררי ג'ורנל" שיבחו את סגנונה של הרטמן, כמו גם את הקריינות לספר האודיו.

## פרסים
הספר נבחר ב-2013 לפרס Waterstones Children's Book Prize  בקטגוריית ספרי העשרה, וזכתה בפרס Cybils לשנת 2012 לרומן הפנטזיה או המדע הבדיוני הטוב ביותר לנוער. ב-28 בינואר 2013, הוא גם קיבל את פרס ויליאם סי מוריס לשנת 2013, בקטגוריית רומן ביכורים למבוגרים הטוב ביותר שפורסם בארצות הברית. בבריטניה, סרפינה נכנסה לרשימה של מדליית קרנגי 2013, כאשר הרשימה הקצרה הוכרזה במרץ 2013.

## הערות שוליים

קטגוריה:ספרי פנטזיה
קטגוריה:ספרי רנדום האוס
מקלארן ספידטייל

**מקלארן ספידטייל** (באנגלית: **McLaren Speedtail**) היא מכונית על היברידית פלאג-אין במרכב קופה בעלת שלושה מקומות ישיבה, שמיוצרת בייצור מוגבל (106 יחידות) על ידי מקלארן אוטומוטיב משנת 2020. היא הוצגה באוקטובר 2018.

## עיצוב
עיצוב הספידטייל הוא בהשראת מקלארן F1. בתא הנוסעים יש שלושה מושבים, כאשר הנהג באמצע מוקף בחמישה מסכי מגע ושני נוסעים לידו. חמשת מסכי המגע מחולקים לשלושה אזורים ייעודיים:
*האזור הראשון כולל שלושה מסכי מגע המחוברים תחת מסגרת אחת, וכוללים: מסך שמציג את לוח מחוונים דיגיטלי.
*האזור השני כולל שני מסכים נוספים המציגים מולטימדיה.
*האזור השלישי כולל את שני המסכים הנותרים (רביעי וחמישי), הנמצאים בשני קצוות המכונית ומשדרים את מצלמות הצד של הרכב במקום מראות צד.

רוב גופו של הספידטייל עשוי מאלומיניום וקרבון להורדת המשקל ושיפור האווירודינמיות, הגלגלים הקדמיים מכוסים במעטפת קרבון. ישנו ספוילר גמיש הנפתח באופן חשמלי ממהירות מסוימת.

## מפרט טכני
היא כוללת מערכת הנעה היברידית פלאג-אין המשלבת בין מנוע בנזין V8 צילינדרים בנפח 4.0 ליטר טווין טורבו עם מנוע חשמלי שני המנועים מספקים יחדיו 1,050 כ"ס. סוללת ליתיום-יון בקיבולת 1.647 קוט"ש. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קמ"ש בתוך 2.9 שניות ומ-0 ל-300 קמ"ש בתוך 12.8 שניות (לבוגאטי שירון לוקח 13.1 שניות) והמהירות המרבית עומדת על 403 קמ"ש.

## גלריה

קובץ:2019 McLaren Speedtail (Rob Melville) - 50690710141.jpg|מבט אחורי
קובץ:McLaren Speedtail Genf 2019 1Y7A5309.jpg|מבט קדמי
קובץ:McLaren Speedtail 01.jpg|מבט לצד


## קישורים חיצוניים

* 
* 

## הערות שוליים

ספידטייל
קטגוריה:מכוניות על
קטגוריה:מכוניות קופה
קטגוריה:כלי רכב המורכבים בבריטניה
קטגוריה:דגמי מכוניות שהושקו ב-2018
יחסי אוקראינה–איסלנד

**יחסי אוקראינה–איסלנד** הם יחסי החוץ בין אוקראינה ואיסלנד.

## יחסים פוליטיים

בשונה ממדינות סקנדינביה אחרות, הדיאלוג הפוליטי של אוקראינה עם איסלנד מאופיין בחוסר סדירות ובעוצמה נמוכה. נראה כי הצד האיסלנדי מעוניין יותר בקיום יחסים דו-צדדיים מאשר האוקראיני. הביקור האחרון ברמה גבוהה מאוקראינה באיסלנד התקיים במאי 2002, כאשר שר החוץ האוקראיני אנטולי זלנקו ביקר במדינה. לאחר מכן ביקר באוקראינה בביקור רשמי ראש ממשלת איסלנד דוד אודסון (פברואר 2004) והשרה לענייני חוץ וסחר חוץ של הרפובליקה של איסלנד גברת סברריסדירה (נובמבר 2006).

## יחסי מסחר וכלכלה
יחסי הסחר והכלכלה עם איסלנד מאז 2009 מוגבלים לייבוא דגים טריים וקפואים איסלנדיים לאוקראינה. היקף הייבוא, ובהתאם, היקף המסחר הדו-צדדי בשנת 2009 הגיע ל-38.75 מיליון דולר. בשנים קודמות, אוקראינה ייצאה לאיסלנד בכמויות קטנות, מוצרים תעשייתיים. עם זאת, איסלנד מדורגת במקום ה-40 בקרב 123 משקיעים מבחינת השקעה ישירה באוקראינה. השקעה ישירה מאיסלנד - 25 מיליון דולר קיבלו החל משנת 2009 11 מפעלים באוקראינה. הגדולה בהשקעות האיסלנדיות באוקראינה הייתה רכישת בנק ההשקעות הבינלאומי הפרטי האיסלנדי בשנת 2006 יחד עם משקיעים אחרים של שליטה (92.5%) במניות הבנק המסחרי האוקראיני לבוב בסך 8 מיליון דולר.

## נציגויות דיפלומטיות
* אוקראינה מיוצגת באיסלנד באמצעות שגרירותה בהלסינקי, פינלנד.
* איסלנד מחזיקה באוקראינה שגרירות בקייב.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אטיין קפו

**אטיין רנה קאפו** (בצרפתית: **Étienne Capoue**; נולד ב-11 ביולי 1988) הוא כדורגלן עבר צרפתי שכיום משחק כדורסל בליגה הרביעית בספרד.

## קריירה
### טולוז
ב-7 בפברואר 2008 חתם קאפו יחד על חוזהו המקצועי הראשון בטולוז לשלוש שנים.

במהלך עונת  הופיע קאפו בקביעות בקבוצתו הראשונה ועורר עניין במועדון האיטלקי לאציו ובמועדוני העל האנגליים ליברפול וארסנל. ב־26 בנובמבר 2009 הגיבה טולוז לעניין בכך שהגיעה להסכם עם קאפו על הארכת חוזה לשנה אחת עד שנת 2014. קאפו הופיע ב -41 משחקים בסך הכל בעונה ואסף 17 כרטיסים צהובים בסך הכל.

ב-15 באוגוסט 2013, הוא השלים העברה של 11 מיליון אירו (9.3 מיליון ליש"ט) לטוטנהאום הוטספור.

### טוטנהאום הוטספר
קאפו שיחק בטוטנהאם הוטספר בשנת 2013

קאפו ערך את הופעת הבכורה שלו ב־18 באוגוסט 2013, כשהוא מחליף את מוסא דמבלה בניצחון 1–0 מול קריסטל פאלאס.

### ווטפורד
ב-6 ביולי 2015 הצטרף קאפו לווטפורד תמורת שיא מועדון, שדיווחו היה כ־6.3 מיליון ליש"ט, על חוזה לארבע שנים.

את עונתו השנייה בווטפורד הוא החל בארבעה שערים בששת משחקיו הראשונים, כולל שער הפתיחה מול מנצ'סטר יונייטד בניצחון 3–1 ועוד אחד בניצחון קאמבק 4–2 מול וסטהאם יונייטד.

במאי 2019 נבחר קפו לשחקן השנה של ווטפורד לעונת 19–2018.

### ויאריאל
ב-30 בדצמבר 2020 הוכרז כי קאפו חתם על חוזה לשנתיים וחצי עם ויאריאל הספרדית תמורת תשלום שלא פורסם.

קאפו נבחר לאיש המשחק בניצחונה של ויאריאל על מנצ'סטר יונייטד בגמר הליגה האירופית של אופ"א בשנת 2021 ב־26 במאי 2021. הזכייה העניקה לויאריאל את הגביע האירופי הראשון בתולדות המועדון.

בקיץ 2024 עזב קאפו את ויאריאל, פרש מכדורגל מקצועני ועבר לשחק כדורסל בליגה הרביעית בספרד.

## נבחרת
ב-15 באוגוסט 2012 ערך קאפו את הופעת הבכורה בקבוצה הבוגרת הצרפתית במשחק ידידות נגד אורוגוואי. ב-11 בספטמבר הוא כבש את שערו הראשון עבור צרפת בניצחון 3–1 במוקדמות גביע העולם על בלארוס.

## קישורים חיצוניים

קטגוריה:כדורגלנים צרפתים
קטגוריה:כדורגלני ויאריאל
קטגוריה:כדורגלני ווטפורד
קטגוריה:כדורגלני טוטנהאם הוטספר
קטגוריה:כדורגלני טולוז
קטגוריה:כדורגלני נבחרת צרפת
קטגוריה:צרפתים שנולדו ב-1988
פסגת סלאבייקוב

**פסגת סלאבייקוב** (באנגלית: **Slaveykov Peak**; בבולגרית:  **Славейков Връх**) היא פסגה חדה ותלולה, ברכס אימאון, באי סמית', באיי שטלנד הדרומיים שבסמוך לאנטארקטיקה.

גובהה של הפסגה 1,760 מטרים מעל פני הים.

הפסגה ממוקמת שני קילומטרים דרומית-מערבית לפסגת הר פוסטר - אליה פסגת סלאבייקוב מקושרת באוכף זאבט; 1.12 קילומטרים צפונית - צפון-מזרחית לפסגת נאופיט; 2.4 קילומטרים מזרחית מנקודת לאקאטניק; ו-3.45 קילומטרים צפון-מערבית מנקודת איוואן אסן.

הפסגה מתנשאת מעל קרחון ארמירה שמדרום-מזרח לה, ומעל קרחון ביסטרה, שמצפון לה.

## היסטוריה
### גילוי ומיפוי הפסגה

הפסגה מופתה לראשונה על ידי סוקרים בולגרים בשנת 2009.

### מקור השם

הפסגה נקראת על שם המשורר והפובליציסט הבולגרי פטקו סלאבייקוב.

השם אומץ רשמית ב-15 בדצמבר 2006.

[מרכז|ממוזער|750x750 פיקסלים|מבט על חופו הדרומי של האי סמית', מ[מצר אוסמר; פסגת סלאבייקוב (במרכז), ופסגת פוסטר מימין.]]

## לקריאה נוספת

* הגאזט האנטארקטי הבולגרי 

## קישורים חיצוניים

* פסגת סלאבייקוב באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הפסגה, תוך סימון אתרים נוספים באזור באתר copernix
* פסגת סלאבייקוב באתר mountainplanet

## הערות שוליים

סלאבייקוב
סלאבייקוב
דו"ח מיס

**הדו"ח הסופי של ועדת היועץ המשפטי לממשלה לפורנוגרפיה** (באנגלית: **Final Report of the Attorney General's Commission on Pornography**), הידוע גם בשם **דו"ח מיס** (באנגלית: **Meese Report**), על שמו של אדווין מיס, הוא דו"ח שפורסם ביולי 1986, ושמכיל 1,960 עמודים. בדו"ח נכתב את תוצאותיה של ועדת החקירה המקיפה בנושא פורנוגרפיה, שהורה להקים נשיא ארצות הברית, רונלד רייגן.

חברי ועדת היועץ המשפטי לממשלה לפורנוגרפיה (המכונה בדרך כלל בשם ועדת מיס):
* הנרי אי. הדסון (יו"ר)
* דיאן די. קיוזאק
* פארק אליוט דייץ'
* ג'יימס דובסון
* האב ברוס ריטר
* פרדריק שאואר
* דין טילטון-דורפי
* ג'ודית וי. בקר
* אלן לוין
* אדוארד ג'יי. גרסיה
* טקס לזר
* אלן אי. סירס

הדו"ח מחולק לחמישה חלקים ו-35 פרקים ומפרט את רוב ההיבטים של תעשיית הפורנוגרפיה, כולל ההיסטוריה של הפורנוגרפיה והיקף ההגנות על התיקון הראשון. הדו"ח מתעד גם את ההשפעות המזיקות של הפורנוגרפיה, ואת הקשר בין הפורנוגרפיה לפשע מאורגן. 

הדו"ח ספג ביקורת רבה מצד תעשיית הפורנוגרפיה ומחוצה לה, שכינו אותו מוטה, לא אמין ולא מדויק. 

הדו"ח וטקטיקות התביעה המתוקנות של היועץ המשפטי לממשלה, אדווין מיס, היו יעילים בהפחתת כוח השוק של תעשיית הפורנוגרפיה.

לפני כתיבתו של דו"ח מיס, קדם דו"ח הנשיאים של לינדון ג'ונסון וריצ'רד ניקסון לוועדת הנשיא למעשים מגונים ולפורנוגרפיה , שפורסם ב-1970. אותו דו"ח המליץ על ביטול המגבלות החוקיות על פורנוגרפיה.

## פלייבוי נ' מיס
לפני יציאתו של הדו"ח, שלח חבר ועדת מיס, אלן סירס , מכתבים של הוועדה לראשי 23 רשתות חנויות נוחות וחברות אחרות, והצהיר כי הוועדה תמצא כי הם אחראים להפצת הפורנוגרפיה, ואיים שאותן רשתות יירשמו ברשימה בדו"ח הסופי. למעשה, רשימת המפיצים כביכול זוהתה על ידי יו"ר התאחדות המשפחות האמריקאית , דונלד וילדמון . המכתבים גרמו למספר חברות להסיר מגזינים של פלייבוי ופנטהאוז ממדפי החנויות. איגוד מוכרי הספרים האמריקאי , המועצה לאיגוד המפיצים התקופתיים, איגוד המגזינים , והמוציאים לאור של פלייבוי ופנטהאוז תבעו את ועדת מיס, וטענו כי המכתבים מהווים הבלגה מוקדמת  שאסורים על פי התיקון הראשון. בית המשפט המחוזי של ארצות הברית במחוז קולומביה  קיבל את הטענות, נזף בוועדה, והורה לה להסיר את המכתב ואסר על הוועדה להוציא רשימת קמעונאים כלשהי בדו"ח.

## קישורים חיצוניים

* Full text via Hathi Trust Digital Library
* The Obscene, Disgusting, and Vile Meese Commission Report, by Pat Califia, an essay criticizing The Meese Report
* Politics and Pornography: A Comparison of the Findings of the President's Commission and the Meese Commission and the Resulting Response, by David M. Edwards
* Porn, Feminism & the Meese Report first published in the Proletarian Revolution No. 27 (Winter 1987) by the League for the Revolutionary Party (New York City).
* Some Say Meese Report Rates an 'X' by Edwin McDowell (October 21, 1986) New York Times.


## הערות שוליים

קטגוריה:1986 בארצות הברית
קטגוריה:פורנוגרפיה
קטגוריה:ארצות הברית: חוק ומשפט
קטגוריה:נשיאות רונלד רייגן
האנה מונטנה ומיילי סיירוס: מופע הטוב שבשני העולמות

**האנה מונטנה ומיילי סיירוס: מופע הטוב שבשני העולמות** (באנגלית: **Hannah Montana & Miley Cyrus: Best of Both Worlds Concert**) הוא סרט הופעה אמריקאי משנת 2008, שהופק ושווק על ידי סרטי וולט דיסני והוקרן בפורמט Disney Digital 3D. הסרט הופץ בבתי קולנוע בארצות הברית ובקנדה להקרנה מוגבלת בת שבוע בלבד, בין 1 ל־7 בפברואר 2008, ולאחר מכן יצא לאקרנים גם במדינות נוספות ברחבי העולם.

הסרט בוים על ידי ברוס הנדרסון סמית' והופק על ידי ארט רפולה. הקרנת הבכורה הטלוויזיונית התקיימה בערוץ דיסני ב־26 ביולי 2008, וזכתה לרייטינג גבוה עם כ־5.9 מיליון צופים.

## שירים
### בתור האנה מונטנה

# "Rock Star"
# "Life's What You Make It"
# "Just Like You"
# "Nobody's Perfect"
# "Pumpin' Up the Party"
# "I Got Nerve"
# "We Got the Party" (featuring Jonas Brothers)

### האחים ג'ונאס

# "When You Look Me in the Eyes"
# "Year 3000"

### בתור מיילי סיירוס

# "Start All Over"
# "Good & Broken" (Only on CD)
# "See You Again"
# "Let's Dance"
# "Right Here"
# "I Miss You"
# "G.N.O. (Girl's Night Out)"
# "The Best of Both Worlds" (featuring Hannah Montana)

## הפצה
### קולונועית
הסרט החל אירוסין של שבוע ב-683 בתי קולנוע ב-1 בפברואר 2008. בסוף השבוע הפותח ההוא, הוא לקח 31.1 מיליון דולר. זהו הסרט המצליח ביותר שנפתח בסוף השבוע בסופרבול, נקודה עקרה במיוחד בחודשי השלכת החורפיים של לוח השנה להוצאת הסרט.

### מדיה ביתית
ה־DVD של הסרט יצא בארצות הברית ב־19 באוגוסט, בשני פורמטים גרסת DVD רגילה ו־Blu-ray. מהדורת ה־DVD כללה סט מורחב של שני דיסקים, עם גרסה באורך 82 דקות הזמינה לצפייה הן בפורמט דו־ממדי והן בתלת־ממד. בין תוכני הבונוס נכללו קטעים מאחורי הקלעים עם מיילי סיירוס, בילי ריי סיירוס והאחים ג'ונאס, וכן מצב "שירה בציבור" (Sing-Along) עם חוויית צפייה אינטראקטיבית המדמה נוכחות בקונצרט בתלת־ממד.

ה־DVD תמך בפסקול Dolby Digital 5.1, וכלל אפשרות לצפייה במסך מלא ובמסך רחב (אנפורמי). לעומתו, גרסת ה־Blu-ray כללה תמיכה ב־DTS-HD Master Audio 7.1 והייתה מהמהדורות הראשונות שיצאו עם צליל היקפי מתקדם בפורמט זה. הגרסה גם הוצגה ביחס מסך קבוע של 16x9.

בהשראת הצלחתו הקולנועית של הסרט, שווקו מהדורות הווידאו הביתיות כזמינות "לפרק זמן מוגבל בלבד". המהדורות בבריטניה שוחררו ב־3 בנובמבר 2008, ואילו באוסטרליה יצא ה־DVD מוקדם יותר, ב־8 באוקטובר.

### טלוויזיה
"האנה מונטנה ומיילי סיירוס: הקונצרט הטוב משני העולמות" הוקרן בבכורה בערוץ דיסני ב־26 ביולי 2008, וזכה ליותר מ־20.6 מיליון צופים. אף על פי שהיה זה אחד משידורי הבכורה הנצפים ביותר בתולדות הערוץ, הסרט לא סווג כ"סרט מקורי של ערוץ דיסני" מאחר שצולם כהופעה חיה והופץ כהפקה תיאטרלית.

ב־3 ביולי 2010 שודר הסרט בבכורה בערוץ דיסני באמריקה הלטינית, תחת השם "¡Canta Montana!" ("לשיר, מונטנה!"), שם צפו בו למעלה מ־19.9 מיליון איש. לאחר מכן, ב־29 בינואר 2011, שודרה גרסה מקומית של הסרט בערוץ TV3 באסטוניה תחת השם "Hannah Montana ja Miley Cyrus: Parimad lood" ("האנה מונטנה ומיילי סיירוס: המיטב משני העולמות") כהשקה לעונה השלישית של הסדרה והביאה כ־15.3 מיליון צופים.

בהפצה עולמית, גרף הסרט בממוצע 22.4 מיליון צופים בערוץ דיסני. בערוץ דיסני אסיה (כיום Disney SEA) שודרה לראשונה גרסת תלת־ממד של הסרט, ואחריה גרסה רגילה בדו־ממד ביום המחרת.

## ראו גם
האנה מונטנה: הסרט

## קישורים חיצוניים

## הערות שוליים

קטגוריה:האחים ג'ונאס
קטגוריה:מיילי סיירוס
קטגוריה:סרטים מבוססי סדרות טלוויזיה
קטגוריה:סרטי וולט דיסני
לוטיין אגנס

**לוטיין אגנס** (שם מדעי: *Lutjanus agennes*) הוא מין של דג גרם ממשפחת הלוטייניים, החי במזרח האוקיינוס האטלנטי שלחופי אפריקה.

מין לוטיין זה הוא מהגדולים שבמשפחתו כשהוא מתחרה גם בלוטיין קוברה מהים הקריבי. הוא יכול להגיע לאורך 139 סנטימטרים ולמשקל 60 קילוגרם, אף נפוץ יותר באורך 50 סנטימטרים. צבע הקשקשים שלו חום אדמדם עם סנפירים כהים ולעיתים גם ורודים, כשהצעירים מכילים מספר נקודות בהירות לאורך הגוף וצידי החזה. הראש רחב ומחודד עם עיניים כחולות גדולות ולסתות בולטות בעלות שיניים חדות. סנפיר הגב פרוק ומחודד וסנפירי השת והחזה ארוכים. לוטיין זה יכול לחיות עד 20 שנה בטבע.

הלוטיין שוכן לחופי אפריקה בעומק של עד 80 מטרים בין סנגל לאנגולה ומופיע גם באיי כף ורדה ובאיי מפרץ גינאה. לרוב הוא נפוץ במים רדודים סלעיים או מכוסי אצות, אך הוא מצוי גם בשפכי נהרות ולגונות בקרבת החוף, בהם גדלים בעיקר הצעירים. בדומה למינים קרובים זהו דג טורף שניזון מדגים אחרים ומסרטנים.

הלוטיין נידוג כדג מאכל לאורך חופי מערב אפריקה ובייחוד במפרץ גינאה וכף ורדה כשחלק מהדגים נמכרים בשווקים באירופה. עם זאת לא נראית ירידה גדולה באוכלוסייה ורוב הפרטים שנמכרים כבר הגיעו לאורך 60 סנטימטרים ולבגרותם המינית ואינם נפגעים לפני שהם השריצו צאצאים.

## קישורים חיצוניים

## הערות שוליים

קטגוריה:בעלי חיים שתוארו ב-1863
קטגוריה:טקסונים שתוארו בידי פיטר בליקר
קטגוריה:לוטייניים
קטגוריה:מגה-פאונה של האוקיינוס האטלנטי
קטגוריה:דגי ים במערב אפריקה
המיזם הלאומי לביטחון תזונתי

שמאל|250px|סמליל המיזם הלאומי לביטחון תזונתי
**המיזם הלאומי לביטחון תזונתי** הוא מיזם של ממשלת ישראל, שמטרתו הבטחת ביטחון תזונתי לאוכלוסיות חלשות. המיזם מופעל מאז הקמתן על ידי עמותת אשל חב"ד (שמה במקור: "אשל ירושלים") בשיתוף עם משרד הרווחה, לקט ישראל ובתיאום עם הרשויות המקומיות.

## היסטוריה
פיילוט של המיזם בוצע בשנים 2012–2015 ב-24 ערים ורשויות מקומיות, בביצוע "אשל ירושלים" כזרוע ביצועית של ג'וינט ישראל מטעם משרד הרווחה. בפברואר 2017 הושק המיזם רשמית על ידי שר הרווחה חיים כץ ובאותה שנה נוספו רשויות נוספות למיזם. ב-2019 הוארך המיזם על אף היעדר תקציב מדינה מאושר.

כבר ב-2017 נעשה ניסיון לעגן את המיזם בחוק באמצעות הצעת חוק פרטית (הצעת חוק: המיזם הלאומי לביטחון תזונתי) ביוזמת דודי אמסלם וקבוצת חברי כנסת אך נכון ל-2025 הצעת החוק והצעות חוק פרטיות דומות לא התקבלו.

## שיטת הפעולה
הסיוע למשפחות הנזקקות נעשה באמצעות כרטיס-מזון, מעין כרטיס אשראי הנטען אוטומטית מדי חודש בסכום קבוע ובו ניתן לרכוש מוצרי מזון בלבד.

בנוסף המשפחות מקבלות משלוח של ארגזי פירות וירקות עד לביתם באמצעות שליח.

## היקף הפעילות
כיום פועלת העמותה ב-48 רשויות מקומיות, וכ-10,800 משפחות מקבלות תמיכה. כל משפחה מקבלת כרטיס, הנטען בכל חודש ב-250 ₪ לרכישה ברשתות המזון, סל פירות וירקות בשווי 150 ₪ המגיע עד לבית המשפחה, וסל מוצרי מזון יבשים בשווי 150 ₪ המגיע גם הוא לבית המשפחה.

### הרשויות בהן פועל המיזם
אום אל פחם, אופקים, מועצה אזורית אל-בטוף, אלעד, אריאל, אשדוד, אשקלון, באקה אל-גרבייה, באר שבע, בית שמש, ביתר עילית, בני ברק, בת ים, מועצה אזורית גלבוע, ג'סר א-זרקא, דימונה, חצור הגלילית, יבנה, ירוחם, ירושלים, כפר מנדא, כפר קאסם, כרמיאל, לוד, מועצה אזורית לכיש, לקייה, מגדל העמק, מודיעין עילית, מועצה אזורית מטה בנימין, מעלות תרשיחא, נהריה, מועצה אזורית נווה מדבר, נוף הגליל, נצרת, נתיבות, עכו, עמנואל, עספיא, עפולה, צפת, קריית גת, קריית ים, קריית מלאכי, רהט, רכסים, רמלה, שדרות ותל שבע.

## קישורים חיצוניים
* אתר עמותת אשל חב"ד
* 

* 
* 
* 
* 
* 

קטגוריה:ישראל: רווחה
קטגוריה:ישראל: תזונה
קטגוריה:כלכלת בריאות בישראל
קטגוריה:מיזמים ממשלתיים בישראל
מסלול רחוב

[ממוזער|שמאל|מסלול הרחוב ב[מונקו בעת הבנייה לקראת גרנד פרי מונקו (2013)]]
**מסלול רחוב** הוא מסלול מרוצים, המתבסס על כבישים ציבוריים המוסבים באופן זמני לצורך קיום התחרות. אזורים נלווים כמו אזור הטיפולים, עמדות השליטה והניהול, גדרות הבטיחות ויציעי הצופים נבנים באופן זמני לפני המרוץ ומוסרים זמן קצר לאחר סיומו. מכיוון שהכבישים מתוכננים במקור לנסיעה במהירות עירונית והשימוש השוטף משמש לתנועת כלי רכב פרטיים, בחלק מהמסלולים איכות הכביש היא נמוכה ולעיתים ישנם בורות בכביש. קיום של מרוצים בתוך שטח עירוני לא מאפשר תמיד יצירת שוליים רחבים מספיק על מנת לאפשר אזורי בריחה, דבר הגורם לתאונות רבות ולפגיעות עצמיות עקב טעויות של נהגים.

בין מסלולי הרחוב המפורסמים ניתן למצוא את המסלול במונקו המארח את אליפויות הפורמולה 1, פורמולה 2 והפורמולה אי, מסלול הלה מאן בצרפת המארח את מרוץ 24 השעות של לה מאן, מסלול מרינה ביי בסינגפור והמסלול במקאו המארח מרוץ שנתי בקטגוריות הפורמולה 3, GT, ואליפות העולם למכוניות תיור.

למרות העלויות הגבוהות הכרוכות בבניית ופירוק המסלול, מבקשות ערים רבות לקיים מרוצי רחוב בשטחן בשל התרומה לתיירות.

קטגוריה:ספורט מוטורי
יחסי אוקראינה–אנדורה

**יחסי אוקראינה–אנדורה** הם יחסי החוץ בין אוקראינה ואנדורה.

## יחסים פוליטיים

היחסים בין אוקראינה לנסיכות אנדורה מאופיינים בהיעדר נושאים בעייתיים. הצד האנדורי מזהה שיתופי פעולה בתיירות ותרבות כתחומי שיתוף הפעולה העיקריים עם אוקראינה. בצד האוקראיני, הדגש העיקרי הוא על קיום קשרים פוליטיים, קידום נושאים הומניטריים, תמיכה הדדית בארגונים בינלאומיים, הקמת מסגרת משפטית ליחסים דו-צדדיים ותמיכה בעבודת קונסוליית הכבוד של אוקראינה באנדורה. הצד האנדורי ממשיך להתעניין במיוחד בשיתוף פעולה בנושא אימוץ ילדים אוקראינים.

סוגיית מינוי קונסול הכבוד של אוקראינה באנדורה והקמת הקונסוליה עומדת על סדר היום של היחסים הדו-צדדיים מזה זמן רב. בשנת 2008 הושלמו כל הפורמליות הפרוצדורליות הנדרשות, ואזרח אנדורה אנטוניו זורזאנו ריירה מונה לקונסול הכבוד. אוקראינה שייכת לשבע המדינות שיש להן קונסוליות כבוד באנדורה.

בין 31 במרץ ל-2 באפריל 2011 ביקרה באוקראינה משלחת ממשלת נסיכות אנדורה בראשות שר התיירות, המסחר והתעשייה. ביקור זה היה הביקור הראשון של משלחת ממשלתית באנדורה מאז כינון היחסים הדיפלומטיים.

כתוצאה מהביקור נחתם הסכם בין קבינט השרים של אוקראינה לבין ממשלת נסיכות אנדורה על שיתוף פעולה בתחום התיירות. הסכם זה הפך למסמך הבין-ממשלתי הבינלאומי הראשון שנחתם בין הצדדים.

## נציגויות דיפלומטיות
* אוקראינה מיוצגת באנדורה באמצעות שגרירותה במדריד, ספרד, ובנוסף היא מחזיקה קונסוליית כבוד באנדורה לה ולה.
* אנדורה אינה מיוצגת באוקראינה לא בדרג השגרירות ולא בדרג הקונסוליה.

## קישורים חיצוניים

קטגוריה:ערכים ללא קטגוריות פיזיות - יחסי חוץ
יחסי אוקראינה – בוסניה והרצגובינה

**יחסי אוקראינה–בוסניה והרצגובינה** הם יחסי החוץ בין אוקראינה ובוסניה והרצגובינה.

## יחסים פוליטיים

בוסניה והרצגובינה הכירה בעצמאות אוקראינה ב-20 באפריל 1992, וב-12 באוקטובר אותה שנה הכירה אוקראינה בעצמאותה של בוסניה והרצגובינה. היחסים הדיפלומטיים כוננו ב-20 בדצמבר 1995. מאז ה-17 בנובמבר 2004 פועל סניף של שגרירות אוקראינה בקרואטיה בסרייבו.

## נציגויות דיפלומטיות
* אוקראינה מחזיקה בבוסניה והרצגובינה נציגות דיפלומטית בסרייבו.
* בוסניה והרצגובינה מיוצגת באוקראינה באמצעות שגרירותה בבודפשט, הונגריה.

## קישורים חיצוניים

קטגוריה:קצרמר בוסניה והרצגובינה
נוסחת אוילר-מקלורן

**נוסחת [[לאונרד אוילר|אוילר]]–[[קולין מקלורן|מקלורן]]** היא נוסחה, המחשבת את ההפרש בין אינטגרל מסוים והטור שקשור אליו.
ניתן להשתמש בה לחישובי קירובים לאינטגרלים מסוימים על ידי סכומים סופיים, או להערכת סכומים סופיים וסדרות אינסופיות באמצעות אינטגרלים ומכונות החשבון האינפיניטסימלי.
לדוגמה, הרחבות אסימפטומטיות רבות נגזרות מהנוסחה, ונוסחת ברנולי לסכום חזקות של מספרים עוקבים היא תוצאה מיידית.

הנוסחה התגלתה באופן עצמאי על ידי המתמטיקאים לאונרד אוילר וקולין מקלורן בסביבות 1735. אוילר נזקק לה לצורך חישוב סדרות אינסופיות המתכנסות באטיות, בעוד שמקלורן השתמש בה לחישוב אינטגרלים.
מאוחר יותר הנוסחה הוכללה ל (על שם המתמטיקאי ז'אן גסטון דארבו) מפני ששניהם לא הצליחו לבטא את שארית השגיאה.

### רקע תאורטי
[שמאל|ממוזער|250 פיקסלים|אינטגרל מסוים כשטח תחת הגרף בין [a,b].](https://he.wikipedia.org/wiki/%D7%A7%D7%95%D7%91%D7%A5:Integral_as_region_under_curve.png)

אינטגרל מסוים I=\int\limits_a^bf(x)dx מחשב את השטח תחת הגרף של פונקציה אינטגרבילית f(x).
לשם קבלת קירוב לשטח המדובר נחלק את השטח למלבנים קטנים, כאשר לכל מלבן:
*פאתו האופקית היא תת־קטע של הקטע [a,b].
*פאתו האנכית היא ערך הפונקציה באחד הערכים של תת־קטע זה.
בעזרת השיטה הזאת – שיטת **סכומי דארבו** – ניתן להגדיר אינטגרל מסוים.

אנחנו נתמקד רק בקירוב שיצרנו ובמקרה בו a,b מספרים שלמים.
במקרה הזה נחלק את הקטע [a,b] לתת־קטעים [x,x+1], כאשר x=a,a+1,\ldots,b-1.
*אם נבחר בכל תת־קטע לחשב את גובה המלבן בערך x, אזי נקבל את הסכום \sum_{x\,=\,a}^{b-1}f(x).
*אם נבחר בכל תת־קטע לחשב את גובה המלבן בערך x+1, אזי נקבל את הסכום \sum_{x\,=\,a+1}^b\!\!f(x).

## הנוסחה
אם a,b הם מספרים טבעיים ו־f(x) היא פונקציה ממשית או מרוכבת רציפה לכל מספר ממשי x\in(a,b), אזי האינטגרל:
:I=\int\limits_a^bf(x)dx
ניתן לקירוב לפי הטור (או הטור לפי האינטגרל):
:S=f(a+1)+f(a+2)+\cdots+f(b-1)+f(b)=\!\sum_{x\,=\,a+1}^b\!\!f(x)
נוסחת אוילר–מקלורן נותנת בצורה מפורשת את ההפרש בין הטור S ובין האינטגרל I, בעזרת הנגזרות של f(x).

משמעות הנוסחה היא, שעבור פונקציה f(x) הגזירה ברציפות p\in\N פעמים בקטע [a,b], מתקיים:
:S-I=\sum_{k\,=\,1}^p\frac{B_k}{k!}\bigl[f^{(k-1)}(b)-f^{(k-1)}(a)\bigr]+R_p
כאשר B_k הוא מספר ברנולי ה־k, וכן R_p הוא שארית השגיאה התלויה בערכים a,b,p.

מתקיים כי
:B_{2k-1}=\begin{cases}0.5&:\!k=1\\0&:\!k>1\end{cases}
לכן הנוסחה ניתנת לביטוי גם בצורות הבאות:
:\sum_{i\,=\,a}^bf(i)=\int\limits_a^bf(x)dx+\frac{f(a)+f(b)}{2}+\sum_{k\,=\,1}^{\lfloor 0.5p\rfloor}\frac{B_{2k}}{(2k)!}\bigl[f^{(2k-1)}(b)-f^{(2k-1)}(a)\bigr]+R_p
או לחילופין
:\sum_{i\,=\,a+1}^b\!\!f(i)=\int\limits_a^bf(x)dx+\frac{f(b)-f(a)}{2}+\sum_{k\,=\,1}^{\lfloor 0.5p\rfloor}\frac{B_{2k}}{(2k)!}\bigl[f^{(2k-1)}(b)-f^{(2k-1)}(a)\bigr]+R_p

## שארית השגיאה
:R_p=(-1)^{p+1}\!\int\limits_a^bf^{(p)}\!(x)\,\frac{P_p(x)}{p!}\,dx
כאשר {P_k}(x)=B_k(x-\lfloor x\rfloor) וכן B_k הוא פולינום ברנולי.

## קישורים חיצוניים
*

## הערות שוליים

קטגוריה:לאונרד אוילר
קטגוריה:משפטים באנליזה
קטגוריה:הוכחות
יוהאן גוטלוב ליידנפרוסט

**יוהאן גוטלוב ליידנפרוסט** (גרמנית: **Johann Gottlob Leidenfrost **; 27 בנובמבר 1715– 2 בנובמבר 1794, דויסבורג) היה פיזיקאי ורופא גרמני. ידוע בעיקר בזכות גילוי אפקט ליידנפרוסט.
## חייו
יוהאן גוטלוב ליידנפרוסט נולד בעיירה בשטח של סקסוניה-אנהלט של היום. הוא למד תאולוגיה באוניברסיטת גיסן. תוך זמן קצר הוא עבר ללימודי רופאה והשלים את הלימודים באוניברסיטת לייפציג ואוניברסיטת האלה-ויטנברג. בשנת 1741 יוהאן גוטלוב ליידנפרוסט השלים את עבודת הדוקטורט ובילה מספר שנים שנסיעות ברחבי אירופה. באותה תקופה הוא לקח חלק במלחמות השלזיות כרופא.

בשנת 1743 הוא קיבל הזמנה מאוניברסיטת דויסבורג והחל ללמד רפואה, פיזיקה וכימיה. תקופה מסוימת הוא היה רקטור האוניברסיטה ובמקביל עסק ברפואה.

בשנת 1756 יוהאן גוטלוב ליידנפרוסט התקבל לאקדמיה למדעים של ברלין ובשנת 1773 לאקדמיה לאופולדינה.

במהלך השנים ליידנפרוסט פרסם מעל ל-70 עבודות מחקר לרבות De Aquae Communis Nonnullis Qualitatibus Tractatus בשנת 1756 בה הוא תיאר את התופעה שידועה כאפקט ליידנפרוסט.

## קישורים חיצוניים

* קורות חיים ב(גרמנית)

קטגוריה:חברי האקדמיה המלכותית השוודית למדעים
קטגוריה:כימאים גרמנים
קטגוריה:פיזיקאים גרמנים
קטגוריה:רופאים גרמנים
קטגוריה:בוגרי אוניברסיטת לייפציג
קטגוריה:ילידי 1715
קטגוריה:גרמנים שנפטרו ב-1794
פרשת כרמל מעודה

**פרשת כרמל מעודה** היא פרשת התעללות בילדים בגיל הרך, שהתרחשה ב-2019, בפעוטון "בייבי לאב" בראש העין, שנוהל על ידי הגננת כרמל מעודה. 

לאחר הליך משפטי שארך כשנתיים, ביולי 2021 נידונה מעודה ל-9.5 שנות מאסר על התעללות ותקיפת פעוטות. הסייעת לירז נתן הורשעה בתקיפה ונדונה ל-24 חודשי מאסר.

## רקע
הפרשה נחשפה בשנת 2019 לאחר שהסייעת אור יחיא שעבדה בגן הגישה תלונה במשטרה כנגד הגננת כרמל מעודה. מעודה, בת 25, הייתה הבעלים של פעוטון בשם "בייבי לאב" בראש העין, אליו הגיעו פעוטות בגילאים שלושה חודשים עד שלוש שנים.

מעודה הכחישה בתחילה את האשמות נגדה. בהמשך הופצו בכלי תקשורת סרטונים המתעדים את המתרחש בגן, ואת אופן התנהלותה של מעודה כלפי הפעוטות. בסרטונים נראתה מעודה מכה פעוטות, קושרת אותם לכיסא, ומטיחה אותם לעבר המזרן.

יומיים לאחר פרסום הסרטונים הוצתו הפעוטון ובית משפחתה של מעודה, אשר נמצאו באותו מבנה מגורים, ולבית נגרם נזק כבד. המצית תושב קרני שומרון, נעצר ונידון לשלוש וחצי שנות מאסר ולפיצויים בסך 50 אלף שקלים למשפחת מעודה.

## המשפט
בדצמבר 2020 הורשעה מעודה בעבירות של התעללות ותקיפת פעוטות. ביולי 2021 נידונה מעודה ל-9.5 שנות מאסר על התעללות ותקיפת פעוטות. בנוסף, נקבע כי עליה לפצות ב-400 אלף שקלים את הורי עשרת הפעוטות בהם התעללה. זהו העונש החמור ביותר שנגזר אי פעם על מטפלת או גננת מתעללת בישראל, עד פרשת ההתעללות בגן של אילנה קובר באילת.

בספטמבר 2021 הגישה מעודה ערעור לבית המשפט העליון על גזר דינה. בבקשתה סנגוריה של מעודה מבקשים שהות כדי להגיש את נימוקיהם להקלה בעונש, שלטענתם היה חמור מדי. ב-30 בספטמבר החלה לרצות את עונשה. סנגוריה משכו את הערעור לאחר שהשופטים רמזו כי ידחו את הערעור ואף ישקלו החמרת העונש.
כנגד מעודה, הוגשה בנוסף, תביעה אזרחית לפיצוי בסך 2.5 מיליון שקלים.

הסייעת לירז נתן שעבדה בגן נשפטה במקביל לכרמל מעודה בגין תקיפה. היא הורשעה ונידונה ל-24 חודשי מאסר, אך צפויה להשתחרר כעבור 12 חודשים, עקב תהליך שיקומי שהיא עברה.

## קישורים חיצוניים
* 
* 

## הערות שוליים

קטגוריה:פשעים נגד ילדים בישראל
קטגוריה:2019 בישראל
קרן קגרליצקי

**קרן קגרליצקי** (נולדה ב-23 בנובמבר 1991) היא מנצחת, מלחינה ומעבדת ישראלית.

## ביוגרפיה
נולדה לאם טכנאית MRI ואב איש עסקים. גדלה בירושלים. החלה את לימודי הפסנתר בגיל 7 והתחנכה בקונסרבטוריון של האקדמיה למוסיקה ולמחול בירושלים אצל יצחק קוסוב ושושנה כהן.

לאחר השירות הצבאי למדה תואר ראשון בקומפוזיציה באקדמיה למוסיקה ולמחול בירושלים, במסלול קומפוזיציה רב תחומית ובמסלול ניצוח תזמורות. תלמידתם של מנחם ויזנברג, אבנר בירון, סטנלי ספרבר ואיתן גלוברזון. כיום משלימה תואר שני בניצוח באוניברסיטה לאמנויות בברלין.

ניצחה על הקאמרטה הישראלית ירושלים, התזמורת הקאמרית הישראלית, התזמורת הסימפונית ירושלים, התזמורת הפילהרמונית הישראלית, התזמורת הסימפונית של ברטאן (צרפת) ותזמורת בית האופרה של פלרמו. בנוסף עמדה בראש התזמורת הפילהרמונית של ה-BBC בקונצרט מיוחד לחג המולד. ניצחה על מקהלה בקריה האקדמית אונו ועבדה בתור מנהלת מוזיקלית של התזמורת הסימפונית של תיכון האקדמיה למוסיקה ולמחול בירושלים.

בין 2022–2024 שימשה כמנצחת ומנהלת מוזיקלית של התזמורת הסימפונית ע"ש מנדי רודן באקדמיה למוסיקה ולמחול בירושלים.

היא משמשת כמנצחת בית ומשנה למנהל המוזיקלי בתזמורת סימפונט רעננה ועוזרת מנצח עבור עומר מאיר ולבר בפילהרמונית של ה-BBC. יחד עם תזמורת סימפונט רעננה שיתפה פעולה עם האמנים אנריקו מסיאס וסוזן וגה. במסגרת פרויקט "פעמה" הופיעה בקונצרטים מודרכים לילדים בבתי ספר בישראל.

זוכת מלגת הצטיינות בשנת 2015, וזוכת מלגת קרן התרבות אמריקה-ישראל בניצוח לשנים 2018–2019.

עוסקת בניצוח, הלחנה, ניהול מוזיקלי, עיבודים מוזיקליים ותזמור. מתגוררת בברלין.

מעונת 2022/23 מכהנת קגרליצקי כמנצחת הבית של פולקסאופר של וינה.

## קישורים חיצוניים

*קרן קגרליצקי, אתר סימפונט רעננה
* 
* 
* , קונצרט בניצוחה של קרן קגרליצקי
* 

קטגוריה:מנצחות ישראליות
קטגוריה:בוגרות התיכון שליד האקדמיה למוסיקה ולמחול בירושלים
קטגוריה:בוגרי התיכון שליד האקדמיה למוסיקה ולמחול בירושלים
קטגוריה:בוגרי האקדמיה למוסיקה ולמחול בירושלים
קטגוריה:בוגרות האקדמיה למוסיקה ומחול בירושלים
קטגוריה:פסנתרנים ישראלים
קטגוריה:פסנתרניות ישראליות
קטגוריה:מנצחים ישראלים
קטגוריה:ברלין: אישים
קטגוריה:ישראליות שנולדו ב-1991
קטגוריה:ישראלים שנולדו ב-1991
אלטמול

**אלטמול** (בגרמנית: **Altmühl**) הוא נחל בבוואריה, גרמניה באורך של 227 קילומטרים, הנשפך לדנובה. הנחל מהווה חלק מהמערך תעלת מיין–דנובה.

הזרימה הממוצעת של הנחל היא 24.3 מטרים מעוקבים בשנייה, בחורף זה עולה עד 34 מטרים מעוקבים בשנייה ובקיץ הזרימה יורדת עד 16 מטרים מעוקבים בשנייה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בוואריה: נהרות
קטגוריה:יובלי הדנובה
ג'דדיה גודאייקר

**ג'דדיה גודאייקר** (באנגלית: **Jedidiah Goodacre**; נולד ב-11 בינואר 1989) הוא שחקן קנדי, הידוע בתפקידיו בסרטים של ערוץ דיסני כמו "זאפד", "היורשים" ובהמשכיו "היורשים 2" ו"היורשים 3". בהם הוא שיחק את צ'אד בנה של סינדרלה והנסיך מקסים  

## ביוגרפיה
גודאייקר נולד בפטרוליה, אונטריו, קנדה. יש לו שלוש אחיות בוגרות ממנו ואח אחד. בשנת 2012 החל ללמוד בבית הספר לקולנוע בוונקובר, קולומביה הבריטית.

## קריירה
הופעת הבכורה של גודאייקר הייתה בסרט בטלוויזיה "Restless Virgins" של ערוץ לייפטיים. לאחר שני תפקידי משנה בסרט עלילתי ובסרט טלוויזיה, בשנת 2015 הוא התפרסם לראשונה לקהל הרחב כשהשתתף בארבעה פרקים בסדרת הטלוויזיה לנוער "100" של רשת The CW. עוד בשנת 2015 הוא גילם את הנסיך צ'אד מקסים בסרט הטלוויזיה "היורשים" של ערוץ דיסני, ובשנים 2017 ו-2019 חזר לשחק בסרטי ההמשך, "היורשים 2" ו"היורשים 3", בהתאמה.

בשנת 2018 גילם את רומן סיינה בסך הכל בשישה פרקים בסדרת הטלוויזיה "המקוריים", אותם שיחק שוב כעבור שנה בסדרת ההמשך "מורשות". באותה שנה שיחק בתפקיד דוריאן גריי בסדרת הטלוויזיה "הרפתקאותיה המצמררות של סברינה". בשנת 2019 שיחק בתפקיד קייל בסדרת האימה "המסדר" של ספק שירותי הסטרימינג נטפליקס.

בשנת 2021 שיחק בתפקיד ראשי בדרמה הרומנטית למצוא אותך.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה קנדים
קטגוריה:קנדים שנולדו ב-1989
ויליאם ג'ייקוב באר

**ויליאם ג'ייקוב באר** (באנגלית: **William Jacob Baer**; 29 בינואר 1860 – 21 בספטמבר 1941) היה אמן אמריקאי, שנחשב כצייר המיניאטורות האמריקאי החשוב ביותר.

## ביוגרפיה
ויליאם ג'ייקוב באר נולד בסינסינטי, אוהיו ב-29 בינואר 1860. הוא היה חניך ליתוגרפיה בחברת דונלדסון בסינסינטי בין השנים 1876 לבין 1879. באותה תקופה למד בערב בבית הספר לעיצוב מקמיקן אצל לואי רביסו. הוא המשיך את הכשרתו במינכן באקדמיה המלכותית בין השנים 1880 עד 1884, ולמד ציור שמן אצל לודוויג פון לופץ. הוא קיבל מדליות בכל הקורסים שלו, והאקדמיה רכשה את אחד מציורי צבעי המים שלו.

עם שובו לארצות הברית התמקם באר במושבת האמנות מונטקלייר שבניו ג'רזי כדי להמשיך בקריירה שלו כצייר ז'אנר, צייר פורטרטים ומורה. הוא נמשך לשם על ידי חברו, המאייר אלכסנדר דרייק. דרייק עודד אותו ללמד שיעורי תחריט ושרטוט בשחור-לבן למאיירים. חברי הכיתה זכו לכינוי "קרבונארי". 
ממוזער|באר, אליזבת קנדל.
בשנת 1888 באר הפך למדריך בראונד לייק, ניו יורק, בשיעורי קיץ.

ב־1892 וב-1893 הפך מצייר דמויות לצייר מיניאטורות - הן של דיוקנאות והן נושאים אחרים, בתחילה בחסותו של אלפרד קורנינג קלארק, ועד מהרה באר הפך למיניאטוריסט הנודע ביותר במדינה ועמד בראש ציירי המיניאטורות, תחייה אמנותית שהחלה באותה תקופה. הוא היה הנשיא הראשון של האגודה האמריקאית לציירי מיניאטורות, ניו יורק.

באר הציג ביריד העולמי בשיקגו בשנת 1893. בניו יורק ובתערוכת פריז בשנת 1900 הוענקו לבאר מדליות. הוא גם הציג קבוע באקדמיה הלאומית לעיצוב, ניו יורק, במכון לאמנות בשיקגו ובאקדמיה לאמנות של פנסילבניה.

בשנת 1913 נבחר באר לעמית באקדמיה הלאומית לעיצוב.

באר נפטר במזרח אורנג', ניו ג'רזי ב־21 בספטמבר 1941.

## קישורים חיצוניים

* 
## הערות שוליים

קטגוריה:אמריקאים ילידי אוהיו
קטגוריה:סינסינטי: אישים
קטגוריה:ציירים אמריקאים
קטגוריה:אמריקאים שנולדו ב-1860
קטגוריה:אמריקאים שנפטרו ב-1941
יחסי אוקראינה–סלובניה

ממוזער|שגרירות סלובניה בקייב
**יחסי אוקראינה–סלובניה** הם יחסי החוץ בין אוקראינה וסלובניה.

## יחסים פוליטיים

סלובניה הכירה בעצמאות אוקראינה ב-11 בדצמבר 1991, ויחסים דיפלומטיים בין המדינות כוננו כעבור שלושה חודשים, ב-10 במרץ 1992. בשנת 2004 פתחה אוקראינה את שגרירותה בליובליאנה, ואילו שגרירות סלובניה באוקראינה נפתחה באפריל 2004 בקייב, כאשר לפני כן משימתה בוצעה על ידי שגרירותה בבודפשט, הונגריה.

סלובניה ואוקראינה משתפות פעולה בהצלחה לא רק בתחום הפוליטי והכלכלי, אלא גם בתחומי הביטחון, המדע, התחבורה, ענייני פנים, תרבות ובריאות. גם הפרלמנטים של הרפובליקה של סלובניה ואוקראינה משתפים פעולה בהצלחה, וסלובניה אף תומכת בהצטרפות אוקראינה ל.

## נציגויות דיפלומטיות
* אוקראינה מחזיקה בסלובניה שגרירות בליובליאנה.
* סלובניה מחזיקה באוקראינה שגרירות בקייב.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
נחל סבך

**נחל סבך** הוא אחד מיובליו של נחל יגור.

## תוואי הנחל
ראשיתו של נחל סבך בקו פרשת המים ושלושת ערוציו, סמוך לכביש 672 מחיפה ליישוב עוספיא. המים שופעים מעל סלעי קירטון ואדמת רנדזינה. לאחר מכן עוברים על סלעי דולומיט. הערוצים נפגשים לכדי ערוץ אחד בדרך נוף כרמל. תוואי הנחל ואפיקו צר ותלול ולאורכו מפלונים בגובה של כשלושה מטרים. במפגש עם נחל יגור ערוציו צרים ובהם מדרון תלול וניתן לחזות במפלי מים הנופלים מעל סלע דולומיט. מפליו של הנחל מגיעים עד גובה של כ-7 מטרים בחלקו התחתון.

## צמחיית הנחל
צמחיית הנחל היא חורש ים-תיכוני. לאורך גדותיו של הנחל גדלים עצים כאלון מצוי, מורן החורש, זית, כליל החורש, אלה ארצישראלית וער אציל היוצרים חורש.

## קישורים חיצוניים
* 

## הערות שוליים

קטגוריה:הכרמל: נחלים
קטגוריה:עספיא
כביש הטבעת המרכזי

[שמאל|ממוזער|280x280 פיקסלים|מחלף של כביש הטבעת המרכזי ו[כביש M9 (רוסיה)|כביש M9]]
**כביש הטבעת המרכזי A-113** (בקיצור **כביש הטבעת המרכזי**; ברוסית: **Центральная кольцевая автомобильная дорога А-113**, בראשי תיבות: **ЦКАД**) הוא כביש טבעתי מהיר העובר בשטח מחוז מוסקבה ומוסקבה. מטרתו העיקרית של כביש הטבעת המרכזי היא להקטין עומס על הכבישים הפדרליים ואת כביש הטבעת של מוסקבה באמצעות חלוקה מחדש של זרם המעבר של כלי רכב העוקפים את מוסקבה.

זהו כביש בן ארבעה נתיבים עם סיכוי להתרחב ל-6–8 נתיבים ומהירות משוערת של 110–140 קמ"ש. הוא מורכב מחמישה מתחמי הזנק, ארבעה מהם יוצרים טבעת סגורה סביב מוסקבה באורך של 336.5 ק"מ, ומתחם הזנק מספר 2 הוא כביש גישה מהחלק המערבי של כביש הטבעת ליד טרויצק, המסתיים במוסקבה ממזרח לעיר קלין. הכביש מהווה כביש אגרה.

פיתוח הפרויקט בוצע מתחילת שנות האלפיים. תחילת הבנייה תוכננה לשנים 2009–2010, אך נדחתה מספר פעמים, ולמעשה, עבודות הבנייה החלו רק בשנת 2016. במהלך יישום הפרויקט הוסבו התנאים שוב ושוב. בניית החלק המעגלי של כביש הטבעת המרכזי הושלמה לבסוף בשנת 2021. עלות הפרויקט השתנתה שוב ושוב והסתכמה לבסוף בסכום של 341.2 מיליארד רובל.

מרכז|ממוזער|373x373 פיקסלים|שלבים של הקמת הכביש

## קישורים חיצוניים

## הערות שוליים

קטגוריה:כבישים היקפיים
קטגוריה:רוסיה: כבישים
קטגוריה:כבישי אגרה